Kesäkuu 2018

LEHDISTÖTIEDOTE

**Uudet liuskakaralaikat ruostumattoman materiaalin hiontaan**

Ruostumattoman materiaalin hionta aiheuttaa hiomakappaleen lämmön kohoamista ja tekee siitä vaikeasti hiottavan. Nortonin uudella Quantum-liuskakaralaikalla hionta on viileää, mikä vähentää hiottavan kappaleen palovaaraa.

Liuskakaralaikka on joustava ja taipuisa hionnassa, ja se sopii erityisen hyvin vaikeasti saavutettavien paikkojen ja epäsäännöllisen muotoisten kappaleiden hiontaan. Sitä voidaan käyttää joko sähkökäyttöisissä tai pneumaattisissa suorahiomakoneissa. Quantum-liuskakaralaikat on tarkoitettu erityisesti ruostumattomalle teräkselle, inkonelille, kromi-koboltille, titaanille ja muille koville ja lämpöherkille materiaaleille. Laikkojen aineenpoisto on erittäin aggressiivista ja ne poistavat pintaviat nopeasti. Hiomakankaassa on lisäkerros täyteainetta (supersize), joka vähentää lämmön kehitystä, aikaansaa viileämmän hionnan ja pidemmän käyttöiän. Valmistajan mukaan Norton Quantum –liuskakaralaikoilla saavutetaan pisin käyttöikä ruostumattoman teräksen kuluttavassa hionnassa. Tämä on mahdollista kehittyneen sideaineteknologian ansiosta, mikä aikaansaa hiomajyvän paremman pidon.

Hiomalamelleiden selkämateriaali on polyesteriä/puuvillaa (polycotton), mikä tekee liuskakaralaikasta sekä rasitusta kestävän että joustavan. Näin aikaansaadaan hieno ja tasainen pinta. Liuskakaralaikan tärinätaso on alhainen ja työ siten käyttäjälle miellyttävämpää. Laikkojen hioma-aine on keraamista alumiinioksidia, mikä aikaansaa tasaisen pinnan laadun ja samanaikaisesti viileän ja nopean hionnan myös vaativissa hiomatöissä kuten karkeassa hionnassa, purseenpoistossa, reunahionnassa ja puhdistuksessa. Norton Quantum –liuskakaralaikkaa on saatavilla 30 - 80 mm halkaisijalla usealla eri leveydellä (15 - 50 mm) ja 6 mm karahalkaisijalla jyväkoossa 40, 60, 80 ja 120.

”Lämmön muodostusta vähentävän täyteainekerroksen ansiosta Quantum-liuskakaralaikka sopii erinomaisesti ruostumattomien ja muiden lämpöherkkien materiaalien hiontaan. Lisäksi liuskakaralaikalla hionta on joustavuutensa ja taipuisuutensa ansiosta täydellinen ratkaisu työstettäessä vaikeasti saavutettavia paikkoja tai profiloituja yksityiskohtia”, kertoo Timo Sutinen Saint-Gobain Abrasives AB:n Suomen myyntivastaava. Katso myös [www.nortonabrasives.com](http://www.nortonabrasives.com)